paragraph_text: Uređivao je više revija i časopisa (Studentski list, Polet, Pitanja, Forma, Quorum, Hrvatsko slovo, Fokus, Osvit) te u nakladničkim kućama pojedine biblioteke i serije (Cankarjeva založba, Grafički zavod Hrvatske, SKUD Ivan Goran Kovačić, Dan, Ziral, Studentski centar u Zagrebu, Naklada Jurčić). Koautor je (s T. Pavčekom i Lukom Paljetkom) antologije “Slovenska ljubavna lirika” (Zagreb, 1988.) te (s B. Čegecom i I. C. Kustićem) panorame hrvatske minimalističke priče “64 priče 29 redaka”.